Diari Oficial de la Generalitat Valenciana


Sumari del DOGV 2045, del 14-06-1993 (1993/828305)

RESOLUCIÓ de 9 de juny de 1993, del Secretari General de la Presidència de la Generalitat Valenciana, per la qual convoca beques per a la realització de pràctiques professionals a la Direcció General de Planificació i Estudis.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2045

Data del DOGV
:   14-06-1993

Secció del DOGV
:   ALTRES DISPOSICIONS

Número del document
:   1993/828305


Data del document
:   09-06-1993

Organisme emissor
:   Presidència de la Generalitat

Tipus de document
:   Resolució

Anàlisi jurídica

Resolució de 9 de juny de 1993, del Secretari General de la Presidència de la Generalitat Valenciana, per la qual convoca beques per a la realització de pràctiques professionals a la Direcció General de Planificació i Estudis.  
La Secretaria General de la Presidència de la Generalitat Valenciana ha resolt de convocar 6 beques per a la realització de pràctiques professionals a la Direcció General de Planificació i Estudis, d'acord amb les bases següents:  
Bases de la convocatòria  
1. Objecte  
Les beques tenen com a objecte la formació complementària i l'especialització de joves llicenciats en les àrees de treball de documentació, informàtica i estadística.  
2. Nombre i classe de beques  
Les beques seran un total de sis, distribuïdes en les classes següents:  
Classe A. Destinades a titulats superiors, amb cursos d'especialització en biblioteconomia i documentació. Realitzaran les pràctiques a la Unitat de Documentació de la Direcció General de Planificació i Estudis, col·laborant en l'anàlisi de noticies de premsa i de la resta de documents necessaris per alimentar la base de dades de la direcció general.  
Classe B. Destinades a llicenciats en Informàtica o informàtics amb experiència. Realitzaran les pràctiques a la Direcció General de Planificació i Estudis.  
Classe C. Destinades a llicenciats en Matemàtiques, especialitat d'estadística i investigació operativa. Realitzaran les pràctiques a la Unitat d'Anàlisi de la Direcció General de Planificació i Estudis, col·laborant en els fins d'aquesta unitat: anàlisi de dades i desenvolupament de models matemàtics predictius.  
3. Dotació, durada i pagament de les beques  
Les 6 beques estan dotades amb 551.022 pessetes (cinc-centes cinquanta-una mil vint-i-dues pessetes) cadascuna d'elles.  
L?import de les beques s'abonarà mensualment, després de la certificació del Director General de Planificació i Estudis o del cap de la unitat on els becaris realitzen les pràctiques.  
La durada d'aquestes serà de sis mesos, des de l'1 de juliol al 31 de desembre de 1993, amb una dotació mensual bruta per beca de 91.837 PTA (noranta-una mil vuit-centes trenta-set pessetes).  
4. Titulació exigida  
Els aspirants hauran d'estar en possessió de la titulació que tot seguit s'expressa, segons la classe de beca que sol·liciten.  
Classe A. Titulació superior con cursos d?especialització en biblioteconomia i documentació.  
Classe B. Llicenciats en Informàtica, titulats superiors, o joves qualificats amb més de tres anys d'experiència en treballs d'informàtica.  
Classe C. Llicenciats en Matemàtiques, especialitat d'estadística i investigació operativa.  
5. Condicions generals  
Serà condició general haver obtingut el títol a que fa referència la base anterior en els darrers cinc anys. Els candidats participaran en els programes de treball que s'establesquen, amb una dedicació de 35 hores setmanals.  
6. Mèrits preferents  
Es consideraran mèrits preferents, a més de l?historial acadèmic que ho serà amb caràcter general, els següents:  
Classe A. Cursos de documentació especialment dirigits a sistemes automatitzats de gestió documental.  
- Idiomes comunitaris: anglès o francès.  
Classe B. Coneixements del sistema operatiu UNIX i de xarxes.  
- Coneixement d'anglès.  
- Coneixement de programació en entorns gràfics.  
Classe C. Coneixement de software estadístic.  
- Coneixement d'anglès.  
Els mèrits que s'adduesquen hauran de ser acreditats, mitjançant compulsa, en el moment de presentació de les sol·licituds.  
Tindran preferència els sol·licitants que no s'hagen beneficiat de cap beca semblant a la sol·licitada i aquells que no tinguen relació laboral remunerada.  
7. Procés de selecció  
Les beques seran adjudicades per resolució del Secretari General de la Presidència de la Generalitat, a la vista de la proposta de la comissió avaladora, en el termini d'un mes, a partir de l?endemà de l'acabament de presentació de sol·licituds, i podrà declarar-les desertes, total o parcialment.  
La resolució es dictarà en un termini de cine dies a partir de la recepció de la proposta.  
La resolució de concessió o denegació serà notificada individualment a les persones interessades, i es publicarà al Diari Oficial de la Generalitat Valenciana.  
En cas que no es produesca la resolució d'adjudicació en el termini assenyalat, s'entendran desestimades les sol·licituds.  
La comissió avaluadora estarà formada per:  
- El Director General de Planificació i Estudis.  
- Tres tècnics de la direcció general corresponents a cadascuna de les tres àrees de treball a què es destinen els becaris.  
- El Secretari General Administratiu de la Presidència, o persona que delegue.  
Els membres de la comissió podran ser assessorats pel personal tècnic o professional que considere necessari, que podrà assistir amb veu però sense vot.  
La comissió podrà convocar tots aquells aspirants que considere oportú, per comprovar, mitjançant entrevista, els mèrits adduïts que crega d'interès.  
Es constituirà una borsa de reserva amb els aspirants a les beques de pràctiques que, havent superat la selecció, no resulten adjudicataris d'aquestes.  
La Presidència de la Generalitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.  
8. Formalització de les sol·licituds  
Els impresos de sol·licitud estaran a disposició de les persones interessades a la Secretaria General Administrativa (Registre General) de la Presidència de la Generalitat Valenciana (Palau de Castellfort, carrer Juristes, 16-18). Els candidats hauran de presentar-lo en el Registre General de la Presidència o tramitar-lo per qualsevol de les formes que estableix l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu, emplenat junt amb la fotocòpia compulsada del DNI i currículum, segons el qüestionari adjunt a l?imprès. No s'acceptarà cap currículum que no s'adapte a aquest qüestionari.  
9. Incompliments i incidències  
La Direcció General de Planificació i Estudis resoldrà les incidències que hi hagen durant el període d'aprofitament de les beques.  
En cas d'incompliment pel becari de les funcions pròpies, la direcció general esmentada podrà acordar la revocació de la beca.  
Davant les incidències, renúncies, abandonaments o incompliments que deixen vacant una beca, es procedirà a cobrir-la segons l?ordre establert en la borsa de reserva que resultarà del procés de selecció.  
València, 9 de juny de 1993.- El Secretari General: Rafael Ferrer Fombuena.  
ANNEX I  
Sol·licitud de beca  
.... amb domicili a ... carrer ... núm. .... amb DNI núm. ... expedit a ..., en data en el meu nom, coneixent la resolució publicada en el DOGV núm. ..., de data .... per la qual la Presidència de la Generalitat convoca 6 beques per fer pràctiques professionals en la Direcció General de Planificació i Estudis, i també les condicions establertes en les bases, em compromet d'acceptar-les i d'assistir i participar plenament en els programes de treball que siguen establerts, en cas d'ésser-ne adjudicatari, i declare que totes les dades acadèmiques i professionals assenyalades en el qüestionari són certes.  
Lloc, data i signatura  
DIRECCIO GENERAL DE PLANIFICACIO I ESTUDIS  
Qüestionari - Currículum  
Sol·licitud de beca  
Classe ... Nom ... Cognoms ... Localitat ... Adreça ... Codi postal ... telèfon ... Data de naixement ... DNI ...  
Titulació oficial professional Centre docent i data d'expedició Altres mèrits i/o experiència  
 professional (Expedient  
 acadèmic, cursets, etc.)  
   
   
Altres titulacions Centre docent i data d'expedició  
   
Cursos d'especialització relacionats amb la beca sol·licitada  
   
   
Acreditació del coneixement d?anglès i francès  
Títol Centre i data d'expedició